बोलीं- इससे सनातन धर्म को और बल मिलेगा, मंदिर और तीर्थ स्थानों पर बढ़ेगा टूरिज्म
Virat Kohli Anushka Sharma Mahakaleshwar Darshan - Kangana Ranaut Reacts On Couple's Temple Visit. विराट कोहली और अनुष्का शर्मा हाल ही में महाकालेश्वर उज्जैन दर्शन करने गए थे। अब इस पर कंगना रनोट ने रिएक्ट किया है। कंगना ने कहा है कि विराट और अनुष्का लोगों के सामने एक अच्छा उदाहरण सेट कर रहे हैं।
विराट कोहली और अनुष्का शर्मा हाल ही में महाकालेश्वर, उज्जैन दर्शन करने गए थे। अब इस पर कंगना रनोट ने रिएक्ट किया है। कंगना ने कहा है कि विराट और अनुष्का लोगों के सामने एक अच्छा उदाहरण सेट कर रहे हैं। ऐसा करके वो सनातन धर्म का प्रसार-प्रचार भी कर रहे हैं।
कंगना के मुताबिक, इससे मंदिर और तीर्थ स्थानों पर टूरिज्म भी बढ़ेगा, साथ ही इससे सरकार और देश को राजस्व भी मिलेगा। कंगना के अलावा सोशल मीडिया यूजर्स भी विराट और अनुष्का की जमकर तारीफ कर रहे हैं।
इससे सनातन धर्म को और बल मिलेगा..
कंगना रनोट खुद भी काफी धार्मिक प्रवृत्ति की हैं। वो आए दिन मंदिर और तीर्थ स्थानों से अपनी फोटोज पोस्ट करती रहती हैं। विराट और अनुष्का के महाकाल दर्शन पर उन्होंने खुशी जाहिर करते हुए कहा है कि ऐसा करने से सनातन धर्म को और बल मिलेगा। कंगना के मुताबिक, विराट और अनुष्का पॉवर कपल हैं, अपने-अपने क्षेत्र में दोनों काफी फेमस हैं, इसलिए वो जो भी काम करते हैं उसपर काफी लोगों की निगाहें रहती हैं। लोग उन्हें फॉलो करते हैं।
कंगना के पोस्ट का ये भी अर्थ निकाला जा सकता है कि विराट-अनुष्का ने पिछले एक साल में कई बार देश के विभिन्न तीर्थ स्थलों का दर्शन किया है। अभी कुछ दिन पहले दोनों वृंदावन में नीम करोली बाबा के आश्रम पहुंचे थे। वहां पर उन्होंने सत्संग सुना और संतो का आशीर्वाद भी लिया था।
महाकाल का आशीर्वाद लेने उज्जैन पहुंचे थे विराट-अनुष्का
विराट कोहली और अनुष्का शर्मा शनिवार यानी 4 मार्च की सुबह ,उज्जैन के महाकाल मंदिर पहुंचे थे। वहां दोनों ने सुबह 4 बजे भस्म आरती की और महाकाल का आशीर्वाद लिया। भस्म आरती के बाद दोनों ने मंदिर के गर्भगृह में जाकर पंचामृत पूजन अभिषेक किया। विराट ने गले में रुद्राक्ष की माला धारण की हुई थी। साथ ही मस्तक पर चंदन का त्रिपुंड लगाकर धोती सोला पहने हुए थे। अनुष्का शर्मा साड़ी में नजर आईं।
इंदिरा गांधी के रोल में नजर आने वाली हैं कंगना
कंगना ने अभी हाल ही में अपनी फिल्म इमरजेंसी की शूटिंग खत्म की है। इस फिल्म में कंगना इंदिरा गांधी के रोल में नजर आएंगी। कंगना के मुताबिक, ये उनका ड्रीम प्रोजेक्ट है और इसके लिए उन्होंने अपनी प्रॉपर्टी तक गिरवी रख दी है।
इस फिल्म का डायरेक्शन भी कंगना ही कर रही हैं। फिल्म में कंगना के अलावा महिमा चौधरी, अनुपम खेर, श्रेयस तलपड़े और विशाक नायर भी अहम भूमिका में नजर आएंगे।
